"Nyt kun kätesi on parantunut, kuka ampuu maalit seiniltä?"
Se oli mautonta.
Se oli lahja kavereilta, kun läpäisin tuliasevaatimukset.
Minun puolestani he saavat näissä olosuhteissa vitsailla vapaasti.
Tiedäthän, että minäkin iloitsen puolestasi?
Todista se. Olemme menossa perjantaina porukalla ulos.
Tule mukaan. Pyydä työparisi myös.
Siksikö pyysit minut tänne? Kutsuaksesi meidät juhliin?
Toivoin itse asiassa saavani sinut ja Holmesin.
Tutkin pari kuukautta sitten murhaa New Yorkin itäosissa.
Huumekauppias nimeltä Quame Martenz tappoi paikallisen lapsen.
Olimme napanneet hänet aiemminkin-
- mutta vasta nyt meillä oli todistaja, joka suostui puhumaan. Ainakin aluksi.
Hänen nimensä on Nicole Watkins. Hän on 18.
Syyttäjänvirastosta soitettiin aamulla, että hän ei uskalla todistaa.
Hän oli käskenyt syyttäjää olla soittamatta ja kadonnut.
- Luuletko, että Martenz uhkasi häntä? - Näin voi arvata.
Hänet määrättiin todistamaan, mutta kukaan ei löydä häntä.
Ajattelin, että voisitte auttaa.
Jos hän ei todista, Martenz päässee vapaaksi.
Todennäköisesti.
Selvä. Ilmoitan, jos löydämme jotain.
Jos löydämme hänet, saat tehdä minulle martinin.
Huomenta, Sherman. Oliko ikävä?
Kuka siellä?
Lopeta.
En halua kuolla.
Hän on Barry Granger. Lääkäri, tohtori, löydettiin kuolleena.
Assistentti löysi hänet aamulla näin.
Hänellä oli itsemurhalappu sylissä.
"Anteeksi. Se on totta. En voi elää enää tekoni kanssa. Barry."
Helium on yleistä tällaisissa labroissa.
Tämä kuulostaa julmalta, mutta se on ilmeisesti hyvä tapa kuolla.
Elimistö ei edes tajua, ettei se saa happea.
Siitä nukahtaa eikä enää herää.
Toisin sanoen näyttää siltä, että hän käytti saatavilla olevaa ainetta-
-päästäkseen helposti pois.
Sinulla on tietenkin epäilyksesi. Muuten emme olisi täällä.
Granger tuli ensimmäisenä töihin.
Assari löysi hänet yksin.
Hikiset juoksuvaatteet.
Suihkukoppi on märkä.
Granger juoksi siis töihin ja vaihtoi täällä vaatteet.
Kuka tekee sellaista ennen itsemurhaa?
Itsemurhaa hautova ei miettisi kunnossa pysymistä.
Mitä mieltä olet?
Pakotettiinko hänet tähän ase ohimolla?
Ei mitään niin kömpelöä. Katsokaa tätä.
Oven alareunassa ja lattiassa on liimajäänteitä.
Aivan kuin joku olisi teipannut raon umpeen.
Tarvitsen jotain pulverimaista, joka ei tapa meitä. Yllätä minut.
Aiotko kertoa, mitä teet?
Hetkinen vain.
Taidat olla oikeassa.
Tohtori Granger murhattiin.
Hänet tukahdutettiin kaasulla suihkussa.
Todennäköisesti heliumilla, jotta oikeuslääkärin löydökset-
- vastaisivat tarinaa, joka meidän pitäisi uskoa.
Murhaaja teippasi kolme letkua - un, deux, trois - oven ali.
Hän sinetöi raon teipillä.
Kun uhri oli tajuton -
- hänet kuivattiin, puettiin ja lavastettiin.
Onko turvakameroita?
Labrassa ei ole yhtään.
Työ oli kuulemma niin salaista.
- Näin matkalla muutaman, mutta... - Tappaja tunsi labran sekä uhrin.
Hän osasi varmasti välttää niitä.
Haen turvakameran videon.
Ilmoitan, jos jotain löytyy.
Anteeksi.
Mihin "Se on totta" voisi viitata?
Pari viikkoa sitten tohtori Granger julkisti tutkimuksemme tulokset.
Viime viikolla-
- lukija ilmoitti julkaisulle, että tulokset oli väärennetty.
- Oliko se totta? - En osaa sanoa.
Mutta hän oli siitä vihainen.
Sellainen syytös voi tuhota uran.
Mitä te tutkitte?
Vaivaako kysymys teitä?
Ei. Haluan auttaa. En vain tiedä, mitä saan sanoa.
Allekirjoitin salassapitosopimuksen.
Voitte kertoa Grangerin artikkelista. Sehän on julkaistu.
Kuka käski allekirjoittaa salassapitosopimuksen?
Voimme kysyä suoraan häneltä.
Tämän täytyy olla elämäni järjettömin päivä.
Sanoisin, että Barry Grangerin päivä oli vielä järjettömämpi.
Barry oli ystäväni.
Olen järkyttynyt.
Mutta olen myös pulassa tämän takia.
Pahoittelen, jos olen hieman poissa tolaltani.
Voisitteko selittää suhteenne tohtori Grangeriin ja hänen työhönsä?
Osaamme varmasti sääliä teitä hetken kuluttua.
Kädessänne on hengitysmittari, joka havaitsee syövän.
Olen kuullut, että se on teoriassa mahdollista.
Koirat pystyvät haistamaan omistajansa syövän.
Syöpäsolut haisevat ilmeisesti erilaisilta kuin terveet solut.
Tämän laitteen on tarkoitus havaita ne hengityksestä.
Onko patentti yrityksellänne?
Miten tohtori Granger liittyi tähän?
Hän teki kliinisiä kokeita.
Sata koehenkilöä, joilla on keuhkosyöpä, ja sata, joilla ei ole.
Se on sokkotutkimus, jossa nähdään, onnistuuko Vainukoira.
Vainukoira?
Se on vain työnimi. Meidän piti keksiä sille jokin nimi.
Ymmärtääksemme nimetön ilmiantaja-
- väitti Grangerin väärentäneen tulokset.
Se toimii.
Mutta se syytös muutti kaiken.
Nyt kukaan ei usko tutkimusta.
Analyytikot kutsuivat sitä kuukausi sitten miljardin dollarin keksinnöksi.
Nyt sijoittajat vetäytyvät.
Missä mahdoitte olla tänä aamuna noin kello 6?
Kysymykseni perustuu puheisiinne.
Skandaali on tullut teille kalliiksi.
Jos Granger väärensi tulokset, joku on voinut tappaa hänet vihasta.
En olisi ikinä vahingoittanut Barrya.
Tuo laite on elämäntyöni.
Barry ei väärentänyt mitään. Hän ei edes kävellyt punaisia päin.
Hän oli hyvä ihminen.
Ja mitä jos poliisi ei olisi nähnyt itsemurhaviestin läpi?
Se olisi tehnyt syytteistä totta.
Ette vastannut kysymykseeni. Missä olitte aamulla?
Olin tyttöystäväni luona. Vietin yön hänen kotonaan.
Ja se on salaista, koska...
Olen eroamassa vaimostani.
Olet seurustellut pidempään kuin vaimosi tietää.
Jos hän saa kuulla, lakimiehet juhlivat.
En olisi ikinä satuttanut Barrya.
Luotin siihen, että hän auttaa minut pois tästä pinteestä.
Ja nyt...
Tyttöystäväni nimi on Sloan Teller.
Annan hänen numeronsa, niin voitte jutella.
Pyydän vain, että ette kerro ex-vaimolleni.
Tyttöystävä vahvisti kertomuksen. He olivat yhdessä koko aamun.
Ei ihme. Prince puhui totta-
- sanoessaan, että Grange oli hänelle arvokkaampi elävänä.
Pisteet uskottomille aviomiehille.
Hank Prince voi olla paha poika-
- mutta hänet voidaan muistaa suuresta keksinnöstä.
Vainukoira oli Grangerin tutkimuksen mukaan varsin lupaava-
- ainakin ennen kuin tutkimus kyseenalaistettiin-
- nimettömän ilmiantajan takia. Tai salanimellä toimivan.
Hän käytti nimeä Adam Peer.
Hän on kuulemma ärsyttänyt monia tutkimuspiireissä.
Hän lukee tiedejulkaisuja.
Hän löytää virheitä ja väärennettyjä tuloksia kotisohvallaan-
- ja lähettää sitten kritiikkinsä nimettömän palvelimen kautta.
Kuulostaa sinulta.
Arvostan vertailuasi ylpeänä.
Hän on sydämeltään myös etsivä.
Hänen onnistumisprosenttinsa on hyvä.
Hän on aiheuttanut monta noloa takaisinvetoa.
Hän kiinnostaa selvästi sinua paljon vähemmän.
Odotan tietoa tytöstä, jota Bell etsii.
Nicole Watkinsista.
Hänellä oli ilmeisesti lempiopettaja.
Tavallaan isähahmo, eläkkeellä. Nicole saattaa ottaa häneen yhteyttä.
Koulun piti lähettää minulle osoite.
Bellillä on perjantaina juhlat. Voisimme...
Saimme sähköpostitse videon labran valvontakamerasta.
Tappajaa ei näy ovella, mutta Granger tappeli nauhalla-
- tunnistamattoman naisen kanssa kaksi päivää sitten. Katso.
Näyttää pahalta.
Tohtori Granger-
- soitti matkapuhelimestaan useita puheluita-
- samaan numeroon kuolemaansa edeltävinä päivinä.
Naiselle nimeltä Dalit Zirin.
Viimeinen niistä on tuntia ennen tätä riitaa.
Luuletko, että hän on sama nainen?
Voimme ottaa siitä selvää.
Anteeksi. Minä vain...
En voi uskoa, että Barry on kuollut.
Sopiiko kysyä, mistä tunsitte tohtori Grangerin?
Olimme samassa yliopistossa.
Barry...
Hän oli ihastunut minuun.
Mutta tunne ei ollut molemminpuolinen.
En pannut sitä silloin pahakseni.
Se oli herttaista.
Viime kuussa hän etsi minut käsiinsä netistä.
Sanoin, etten edelleenkään ole kiinnostunut.
Jouduin korottamaan ääntäni, ennen kuin hän uskoi.
- Onko jokin vialla? - Ei. Kiitos ajastanne.
- Osanottomme. - Kiitos.
Kameroita joka puolella, hienot lukot. Se ei selvästikään ole matkatoimisto.
Luulen myös, että hän valehteli suhteestaan Grangeriin.
Olen samaa mieltä molemmista.
En ole varma, mutta peitefirmasta päätellen-
- kyseessä on jonkinlainen salakuljetusoperaatio.
Granger on saattanut nähdä jotain kiellettyä ja menettää siksi henkensä.
Olen myös melko varma, että siellä oli aseita-
-jokaisella paitsi meillä.
Se selittää pikaisen lähtömme.
Yleensä varmistan mieluiten epäilykseni-
- mutta lienee parasta antaa Gregsonin tuoda vahvistusta.
Tämä on Nicolen koulusta.
Sain Manny Rosen, eläkkeelle jääneen opettajan, osoitteen.
Mennään. Ylikomisario hankkii etsintäluvan-
-mutta siinä voi mennä muutama tunti.
- Otan yhteyttä, kun kuulen hänestä. - Selvä.
PUISTO TAKAISIN PAIKALLISILLE
Onhan tämä kaukaa haettu-
- mutta kuulosti siltä, että Nicole oli teille läheinen.
Moni oppilas näyttää olevan.
Yritän auttaa heitä, kun voin.
Joskus riittää, että heihin uskoo.
Joskus autan heitä pysymään hengissä.
Oletteko nähnyt häntä tai ollut yhteydessä häneen?
Onko hän täällä?
Välttäisin sanoja "poliisi" tai "todistaa".
Ainakin aluksi.
Nicole, olen Joan Watson. Olen Marcus Bellin ystävä.
Haluaisin jutella.
Sinä lupasit.
Lupasin, etten kerro kenellekään, että olet täällä. Pidin sanani.
Neiti Watson löysi sinut aivan itse.
Sanoin syyttäjänvirastolle, etten halua puhua enää.
He eivät lähettäneet minua. Marcus lähetti.
Hän halusi varmistaa, että olet kunnossa.
En ole. Minut halutaan tappaa.
Jos sinua uhataan, meillä on toimenpiteitä-
-joilla voimme suojella sinua.
Toimenpiteet eivät riitä.
Eivät enää.
Olet raskaana.
LÖYSIN NICOLEN. MATKALLA BELLIN LUO.
Ylikomisario?
Annoitko varmasti oikean osoitteen matkatoimistolle?
Kyllä olen.
Tämä paikka on tyhjä.
Tarkoitan, että se on täysin tyhjennetty.
En ole yllättynyt.
Selvitin lisää neiti Zirinistä.
Häntä ei ole ollut olemassa useaan vuoteen.
Pahoittelen vaivannäköä.
Ainakin selvisi, että heillä ei ole puhtaat paperit.
Selvitän rakennuksen omistajan ja sen, kuka tilan vuokrasi.
Jos löydän jotain kiinnostavaa, soitan.
Kiitos.
Neiti Zirin.
Kotonani.
Saanko tulla sisään?
Riippuu aikeistanne.
Huomasit selvästi, etten ole matkatoimistovirkailija.
Olen Mossadista.
Miksi Israelin tiedustelupalvelu on kiinnostunut Barry Grangerista?
Emme olekaan.
Jos päästät minut sisään, kerron, kenen uskon tappaneen hänet.
On totta, että tapasimme Barryn kanssa yliopistossa.
Columbian yliopistossa.
Hän oli lääkiksessä, minä tietojenkäsittelytieteessä.
- Mikä on kansalaisuutenne? - Molemmat.
Vietin lapsuuteni pääosin täällä, mutta vanhempani ovat israelilaisia.
Miksi olette täällä?
Koska välitän Barrysta.
Hän on ystäväni.
Ja koska jätit minulle vähän valinnanvaraa.
Tiedän, että urkit minua yhä.
On parempi, että kerron itse-
- niin voit etsiä tappajaa oikeasta paikasta.
Kenties voitte nyt kertoa samalla-
- mitä te ja kolleganne teitte matkatoimistossa.
Emme mitään, mitä USA:n hallitus paheksuisi.
Se ei silti ole tietoinen siitä, mitä teette.
Jos Barry ei halunnut teiltä rakkautta, niin mitä sitten?
Joku lähetti sähköpostin lääketieteelliseen julkaisuun-
-ja syytti häntä petoksesta.
- Adam Peer. - Se oli salanimi.
Barry halusi, että selvitän, kuka sen lähetti.
Hän tiesi, mitä tein.
Seurustelimme, kun minut värvättiin.
Kieltäydyin. Hän pyysi minua rikkomaan useita lakeja.
Tohtori Granger vietti viimeiset päivänsä etsimällä Adam Peeriä.
Uskotte Adam Peerin tappaneen hänet.
Peer saattaa varjella yksityisyyttään riittävästi tappaakseen sen vuoksi.
Kun kuulin Barryn murhasta, minusta tuntui pahalta, etten ollut suostunut.
Joten rikoin sittenkin muutamia lakeja.
En saanut selville Peerin nimeä, mutta hakkeroin muutaman julkaisun.
Tässä on kaikki sähköpostit, jotka löysin.
Miksi annatte ne minulle?
Yksikköni siirretään sinun takiasi.
Voit siis jatkaa tästä.
Näytät tietävän, mitä teet.
Ehkä löydät Barryn tappajan-
-ja panet hänet maksamaan teostaan.
- Tietääkö hän, kuka isä on? - Hänen poikaystävänsä.
Tämä tekee kahta työtä ja haluaa elättää heidät.
Se on vaikeaa. Olit oikeassa. Hän on hyvä ihminen.
Mutta kun hän lupasi todistaa, hän ei tiennyt, mihin lupautui.
Nyt hän on raskaana.
Hän haluaa tulevaisuuden myös lapselleen.
Hän asuu siis vanhan opettajansa luona?
Kyllä. Tämän nimi on Manny Rose.
- Manny Rose? - Tunnetko hänet?
En henkilökohtaisesti, mutta olen kuullut hänestä.
Kun olin 10 tai 11-
-hän opetti historiaa Rooker High'ssa.
Pari gangsteria tuli sinne-
- ja yritti viedä yhden hänen oppilaansa luokasta.
He eivät tienneet, että Rose oli myös baseball-joukkueen valmentaja.
Hän ajoi heidät pois mailan kanssa.
Hän vaikutti hyvältä mieheltä.
En tiennyt, että Nicole tunsi hänet.
En kai tiennyt hänestä paljonkaan.
Vieläkö sinä käyt noita läpi?
Kun israelilainen agentti antaa sinulle-
- laittomasti hankittuja sähköposteja, ne luetaan kunnolla.
En ymmärrä, miksi uskot häntä noin vain.
En usko ketään noin vain.
Mutta Peer on nähnyt paljon vaivaa salatakseen henkilöllisyytensä.
Pieni murha ei tunnu kovin tavattomalta.
Rikostutkija Mulgrew soitti ja kysyi sinua.
Olet ilmeisesti ottanut sivuprojektin?
En. Hän auttaa minua ostamaan lahjan Marcusille.
- Siitä muistankin... - Zirin tiimeineen -
- katosi eilen. Hänen ei olisi tarvinnut tulla tänne.
Hän olisi voinut vain häipyä.
- Miksi teet aina noin? - Miten?
Keskeytät aina, kun puhun Marcusin juhlista.
- Teit sen eilenkin. - Koska en tule sinne.
Mikset halua tulla sinne?
Olemmeko me tavanneet?
Hei. Nimeni on Sherlock. Olen toipumassa huumeista.
Näytät kovasti vanhalta tukihenkilöltäni.
Mitä sanoit? Baareissa on liikaa laukaisevia tekijöitä?
En tajunnut, että juhlat ovat baarissa.
Mullane'sissa. Kuulin ylikomisariolta.
Siksikö et halua lähteä?
On olemassa tiettyjä virstanpylväitä.
Ylennys, eläkkeelle jäänti, muistotilaisuus-
- töihin paluu loukkaantumisen jälkeen...
Ne kuuluvat poliiseille.
Se on heidän iltansa.
Se on heidän tilaisuutensa kohottaa malja veljiensä keskellä.
Siihen veljeskuntaan minä, lukuisista panoksistani huolimatta-
-en tule koskaan kuulumaan.
Ottaen huomioon roolini siinä, mitä Bellille tapahtui-
- tuntuisi sopimattomalta juhlia hänen paluutaan.
Hyvä on. Ymmärrän.
Jos Adam Peer on niin tuottelias, miksei häntä ole jäljitetty vielä?
Hän käyttää sipulireititystä.
Viesti kulkee monen palvelimen kautta.
Jokainen sisältää kryptatut ohjeet seuraavalle tasolle.
Yksikään kerros ei sisällä tietoja muista vaiheista-
- jolloin alkuperää on käytännössä mahdoton jäljittää.
- Tämä on Toproxefin-tapaus. - Tiedätkö sen?
Se on nelisen vuotta sitten hylätty kipulääke-
- johon valmistaja oli panostanut miljoonia dollareita.
Se oli Adam Peerin tekosia.
Hänen ensimmäisensä.
- Se teki sinuun vaikutuksen. - Se oli iso asia.
Tutkijat valitsivat aineistonsa. He käyttivät vain positiivisia tuloksia-
- ja salasivat sen, että se aiheutti hermovaurioita.
Lääkeyritys Merrill-Grant joutui maksamaan suuret sakot.
Eräs tutkija yritti varoittaa ylintä johtoa, mutta...
Sanoitko, että se oli Peerin ensimmäinen tapaus?
Eivätkö sarjarikokset yleensä ala lähipiiristä?
Toproxefin oli nolo tapaus minulle ja koko yritykselle.
Mutta se ei ollut tahallinen petos, ei johtotasolla.
Joskus kun panoksena on paljon rahaa-
- se aiheuttaa eräänlaisen valikoivan kuurouden.
Niinhän te sanotte.
Emme tulleet tuomitsemaan teitä.
Neiti Buckner, olitte vastuussa uusista tuotteista.
Voisitteko kertoa tutkijasta, joka nosti asian ensimmäisenä esiin?
Uskooko poliisi, että hän tappoi jonkun?
Haluamme vain kysyä muutamia asioita.
Hyvä on. Hänen nimensä on Lawrence Crawford.
Hän oli neurokemistinä yhdessä tutkimusryhmistä.
Hän lopetti, kun häntä ei kuunneltu.
Tiedättekö, mistä löydämme hänet?
Hän katosi sen jälkeen.
Ajattelitteko te tai kukaan muu yrityksessä-
-että hän saattoi olla Adam Peer?
Tietenkin ajattelimme.
Tutkijamme yrittivät löytää hänet, mutta hän oli muuttanut.
Hän tuntui kadonneen maan päältä.
Kun lääke hylättiin, annoimme koko asian olla.
Voin antaa teille löytämämme tiedot.
Nicole on lääkärissä. Se on vain muutaman korttelin päässä.
Hän palaa pian.
Muistan tämän puiston lapsuudestani.
Sen läpi ei voinut edes kävellä. Se näyttää nyt hyvältä.
Miten paha se Martenz on?
Aika paha.
Hän myy kokaiinia ja heroiinia Cypress Hillsissä.
Hän käyttää nuoria välikäsinä, joten häntä on vaikeampi napata.
Minun on pakko kysyä. Onko tuo se maila?
Ei. En ole niin ylpeä.
Se on lahja entiseltä valmennettavaltani.
Hän pelaa nyt liigassa. Hänen käsivartensa on kuin tykki.
Nicole muuttaa kyllä mielensä.
Pidän siitä huolen.
En itse asiassa tullut sen vuoksi.
Halusin kertoa hänelle, että hänen ei tarvitse. Ymmärrän kyllä.
Hänen ei tarvitse tehdä mitään vasten tahtoaan.
Syyttäjällä on muitakin todisteita.
Heidän täytyy nyt vain pärjätä.
Ehkä Martenz tunnustaa saadakseen lievemmän tuomion.
Ei tunnu oikealta yrittää painostaa Nicolea todistamaan.
Martenz tappoi pojan. Hyvän pojan.
Nicole voi kertoa valamiehille täsmälleen, mitä tapahtui.
Anteeksi. Minun täytyy lähteä.
Kyse on toisesta tapauksesta.
Välitättehän viestini?
Kiitos vedestä.
Eikö Lawrence Crawfordia löydy?
Vielä pahempaa. Löysin hänet.
Hän ilmeisesti paheksui kokemustaan niin paljon-
- että hän kirjoitti erokirjeessään Merrill-Grandille näin:
"Yritys on niin rahanhimoinen, että nekin harvat kunnon sielut"-
- "jotka muistavat, miksi ovat alalla, vaikenevat."
Sitten hän ajoi Meksikoon, alkoi surfata-
-ja asettui Bajaan-
- jossa hän kuoli suuriin aaltoihin vuonna 2012.
Uskon siksi, että hän ei ole Adam Peer-
-noin sadan prosentin varmuudella.
Eikö sisustus täällä ole tarpeeksi amerikkalaista makuusi?
Voisimme hankkia friteerauskeittimen.
Tämä on Marcusin lahja, josta kerroin.
Se on kohde hänen töihinpaluukokeestaan.
Mulgrew opetti häntä ampumaan. Sain tämän häneltä.
Hyvin ammuttu.
Onko meillä muita mahdollisia Adam Peerejä?
Jokainen heistä jossain vaiheessa tänään.
Muut tutkijat ja Merrill-Grandin johtajat-
- jotka olivat mukana Toproxefinin kehittämisessä.
Uskot, että Adam Peer oli joku muu yrityksessä.
Olen ikävä kyllä jo eliminoinut heistä jokaisen.
Joko he olivat mukana petoksessa-
- tai kuulivat siitä vasta skandaalin myötä.
Lawrence Cranford on ainoa-
- joka tiesi kollegojensa salailevan negatiivisia tuloksia-
-mutta ei ollut itse petoksessa mukana.
Hänen on täytynyt kertoa jollekulle.
Sähköpostiensa mukaan-
- hän kertoi vain muutamalle ylemmällä tasolla. He eivät kuunnelleet häntä.
Paitsi tietenkin jos joku kuunteli.
"Nekin harvat kunnon sielut, jotka muistavat, miksi ovat alalla."
Hän ei puhunut itsestään.
Joku ylemmällä tasolla yritti toimia oikein, ja Cranford tiesi siitä.
Neiti Buckner.
Olen pahoillani. Olen myöhässä tapaamisesta.
Teillä on varmasti hetki aikaa.
Voimme myös mennä esimiestenne puheille-
- ja kertoa, että epäilemme teidän olevan Adam Peer.
Johditte vuonna 2008 paneelia, joka tutki tuhoavaa vaikutusta-
-joka voittojen tavoittelulla on alalla.
Arvasitte, että uudet esimiehenne eivät pidä siitä-
- joten jätitte sen pois ansioluettelostanne.
- Mistä te...? - Kun Crawford -
- kertoi teille Toproxefinista, halusitte estää sen.
Mutta olisitte menettänyt työpaikkanne.
Loitte Adam Peerin, jotta voisitte paljastaa nimettömänä.
Kun esimiehenne epäilivät jotakuta yrityksen sisällä-
- saitte käännettyä epäilyt muualle, koska te johditte etsintöjä.
Antamienne dokumenttien mukaan-
-lähetitte tutkijat etsimään Cranfordia.
Hän sopi kuvaan. Teidän piti vain voittaa aikaa.
Heti, kun lääke hylättiin, peruutitte etsinnät.
Uskon, että tietokoneellanne on jälkiä Adam Peeristä.
Meillä ei ole etsintälupaa-
- mutta työnantajanne suostunee silti yhteistyöhön.
Olette vain puoliksi oikeassa.
Koska olen vain puolet Adam Peeristä.
Teillä on kumppani.
Oli. Barry.
Me kaksi olimme Adam Peer yhdessä.
Murhan uhri Barry Granger?
En olisi ikinä tehnyt hänelle pahaa.
Ja tiedätte jo, että hän ei tappanut itseään.
Valitan, mutta jos luulette, että Adam Peer tappoi hänet-
-olette väärässä.
Kerroin jo, että tämä sähköposti ei tullut meiltä.
Minä en lähettänyt sitä, eikä Barry tietenkään tehnyt sitä.
Joku kaappasi salanimemme ja käytti sitä hyökätäkseen Barrya vastaan.
Teillä kahdella oli melkoinen harrastus.
Miten se alkoi?
Tapasin Barryn konferenssissa noin vuosi ennen Toproxefin-skandaalia.
Meillä oli samoja huolia-
- muun muassa rahan vaikutuksesta tieteeseen.
Keksitte siis Adam Peerin yhdessä.
Aluksi tarkoitus oli vain paljastaa Toproxefin.
Se onnistuikin. Emme jääneet kiinni.
Muutama kuukausi myöhemmin Barry luki toista julkaisua-
- ja huomasi, että osa kudosnäytekuvista oli samoja.
Adam Peer oli jo olemassa, joten käytimme häntä uudestaan.
Sitten aloimme etsiä asioita.
Plagiointia, liian täydellisiä tutkimustuloksia.
Adam Peeristä tuli pian suurempi kuin kummastakaan meistä.
Miksi ette sanonut mitään, kun tohtori Granger tapettiin?
Koska se olisi tuhonnut kaiken Adam Peerin tekemän hyvän.
Jos työnne lääkeyrityksen johtajana olisi tullut ilmi-
- kaikki kilpailijoidenne tutkimusten ilmiannot-
- olisivat näyttäneet ahneuden motivoimilta.
Mietimme tunnustamista, kun häntä syytettiin petoksesta.
Hän kieltäytyi, vaikka se olisi puhdistanut hänen maineensa.
Hän tiesi, että hänen työnsä puolustaisi lopulta itse itseään.
Kun hän kuoli -
- tein sen, mitä uskoin hänen haluavan.
Ette mitään.
Voitteko kertoa, missä olitte keskiviikkoaamuna kello 6?
Olin tulossa yölennolla San Franciscosta-
-puolen tusinan kollegan kanssa.
Minulla on heidän numeronsa. He voivat vahvistaa.
Te aiotte kertoa, eikö niin?
Aiotte kertoa kaikille totuuden Adam Peeristä.
Laite, jota Granger testasi, voi pelastaa lukemattomia ihmisiä.
Henkilö, joka yritti halventaa sitä, oli huijari-
- joten miten voisimme olla tekemättä sitä?
Miksi hän olisi vienyt Grangerilta uskottavuuden-
-jos aikoi tappaa tämän?
Selittääkseen itsemurhan?
Ehkä kohde ei ollut Granger, vaan hänen työnsä.
Mieti tappajan suunnitelman yhteisvaikutusta.
Petoksen lavastus-
- ja sitten Grangerin häpeäitsemurhan lavastus.
Onko kyse yritysvakoilusta?
Vaikka inhoan myöntää tätä, Hank Prince saattoi olla oikeassa-
-kun hän sanoi olevansa tämän uhri.
En voi uskoa tätä.
Barry oli Adam Peer.
Mutta ei se, joka kyseenalaisti keksintönne.
Olemme ilmoittaneet julkaisulle-
- että sähköposti petoksesta oli itse asiassa väärennös.
Granger ei saanut itse puhdistaa mainettaan-
-mutta tämä vakuuttanee sijoittajat-
- ja nopeuttanee hänen työnsä arviointia.
Kiitos.
Ette arvaakaan, kuinka paljon aikaani säästitte juuri.
Mutta mitä nyt?
Adam Peer ei tappanut Barrya, joten kuka sitten?
Joku, jolla oli motiivi hyökätä teitä ja työtänne kohtaan.
Vainukoiralla lienee kilpailijoita?
- Tietenkin. - Tuleeko mieleenne ketään tiettyä?
Kirjoitan teille listan.
Herra Rose, onko kaikki hyvin?
Juttelin aamulla pitkään Nicolen kanssa.
Sanoin, että uskon, että hänen pitäisi todistaa.
Se ei mennyt hyvin.
Hän lähti.
Hän lähti sukulaistensa luo pohjoiseen.
Ikävä kuulla.
Mutta kuten sanoin, hänen on tehtävä se, mikä tuntuu oikealta.
Haluan tulla hänen sijastaan.
- Mitä? - Haluan todistaa hänen puolestaan.
Puhuimme varmaan tuhat kertaa siitä, mitä hän näki sinä yönä.
Tiedän joka yksityiskohdan.
Se olisi väärä vala.
Voitte joutua vankilaan. Minä voin menettää työni.
Luuletteko tosiaan, että Martenzin asianajaja ei huomaisi?
Astutte esiin kuukausia ampumisen jälkeen-
-juuri silloin, kun Nicole perääntyy?
Hän paljastaisi teidät, ja Martenz vapautuisi.
Herra Rose, en ymmärrä.
Tunnen teidät.
Tiedän, miten paljon teitte koulunne ja yhteisönne eteen.
Kuinka paljon?
Kuinka paljon olen tehnyt?
Haluaisitko sinä lapsesi käyvän Rooker High'ta?
Haluaisitko kasvattaa hänet minun asuinalueellani?
Ette usko muuttaneenne asioita.
Quame Martenz ampui pojan aivan Nicolen edessä.
Hän ei välittänyt tämän perheestä.
Hän ei välittänyt, mitä se teki Nicolelle.
Olen vuodattanut sydänvereni tähän asuinalueeseen.
Olen aina toiminut oikein.
Minäkin uhmasin kerran gangstereita.
Olin 12.
He yrittivät saada minut jengiinsä.
He hakkasivat minut puolikuoliaaksi.
Mutta en päätynyt mihinkään jengiin.
Eikä moni muukaan päätynyt. Se on teidän ansiotanne.
Menkää kotiin. Jättäkää Martenz minun huolekseni.
Jos emme saa häntä nyt, niin ensi kerralla sitten.
Lupaan sen.
Yritys, joka on seuraavana-
- tuomassa vastaavan laitteen markkinoille, on Radner Science.
Se on yksi maailman suurimmista lääkealan laitevalmistajista.
- Kuka voittaa? - Jäin miettimään asiaa.
- Mitä asiaa? - Huomisen juhlatilaisuutta.
Olen iloinen Bellin puolesta. Hän on saavuttanut paljon lyhyessä ajassa.
Hän ansaitsee tulla juhlituksi.
Oletko huolissasi siitä, että juhlat ovat baarissa?
En ole huolissani siitä. Kuten sanoin...
Et olisi saanut kutsua, jos et olisi tervetullut.
Ihmisviha oli niin helppoa, Watson. Eleganttia.
Kaipaan sitä joskus.
- Ylikomisario? - Ajattelin ilmoittaa -
- että Hank Prince, joka teki töitä Barry Grangerin kanssa-
-on kamarilla.
- Tapahtuiko jotain? - Niinkin voi sanoa.
Hänen tuleva ex-vaimonsa ammuttiin kuoliaaksi kotonaan-
- Princelle rekisteröidyllä aseella.
Hänet on pidätetty murhasta.
En tehnyt vaimolleni pahaa. En ikinä tekisi sellaista.
Miksi hän haki sinulle kolme kuukautta sitten lähestymiskieltoa?
Hänen lakimiehensä pakotti hänet.
Me riitelimme puhelimessa, siinä kaikki.
Hänen lausuntonsa mukaan riita kärjistyi.
Riitelitte avioerosta.
Sanoitte, että ette anna hänelle senttiäkään.
Hän oli kohtuuton.
Viimeisen kerran-
- olin taksissa tyttöystäväni kanssa, kun Andrea ammuttiin.
Hänen nimensä on Sloan Teller.
Olimme menossa hänen luotaan minun luokseni.
Onko teillä kuljettajan nimeä tai muuta, josta voimme vahvistaa?
Tyttöystävän käyttö alibina-
-alkaa käydä vanhaksi.
Minulla taitaa olla kuitti.
Jätin sen varmaan kotona pöydälle.
Aiotteko te kaksi tosiaan vain seistä siinä?
Kertokaa hänelle, mitä sanoitte minulle.
Menimme tapaamaan häntä, koska uskoimme-
-että joku sabotoi hänen työtään.
Kuulitteko? Joku on perässäni. Joku haluaa laitteeni epäonnistuvan.
Ensin hän tuhosi Barryn tutkimuksen.
Sitten hän tappoi tämän.
Mutta te näitte sen läpi-
- ja minua lavastetaan Andrean murhasta.
- Murha-ase oli teidän. - Se on varmasti varastettu kotoani.
Sehän löydettiin sohvapöydältä Andrean ruumiin läheltä, eikö niin?
Millainen idiootti olisin-
- jos tappaisin vaimoni omalla aseellani ja jättäisin sen rikospaikalle?
Itse asiassa...
En halua puhua enää. Haluan lakimieheni tänne.
Joko hän teki todella typerän rikoksen-
- tai joku yrittää oikeasti tuhota hänen elämänsä.
Hän kehitti laitteen, joka havaitsee syövän hengityksestä.
- En usko, että hän on tyhmä. - Puhuuko hän siis totta?
Onko hänet lavastettu?
Hänellä oli motiivi tappaa vaimonsa, murtojälkiä ei ole-
- joten tämä todennäköisesti tunsi tappajansa. Murha-ase oli hänen.
Mutta sormenjälkiä ei ole.
Hän oli myös oikeassa. Hän olisi typerys, jos tekisi näin.
Lähetän tiimin hänen kotiinsa etsimään kuittia.
Jos emme löydä sitä, saatte luvan löytää hyökkääjän.
Et voi oikeasti herättää minu.
Hank Princen kotiin lähetetyt poliisit löysivät kuitin, kuten hän sanoi.
He tunnistivat taksikuskin.
Tälle näytettiin kuvia Princestä ja Sloan Telleristä.
Hän tunnisti molemmat ja muisti heidät elävästi, erityisesti Tellerin.
En ole edes tavannut Telleriä ja voin kuvitella hänet elävästi.
Mitä sitten? Tyypillä on alibi.
Hän on voinut palkata jonkun.
Palkkaisitko jonkun tappamaan puolestasi-
-järjestäisit itsellesi alibin-
- ja antaisit sitten tappajalle oman aseesi?
Prince on vapautettu.
Ennen kuin löydämme paremman teorian-
- meidän on jatkettava aiemman olettamuksemme pohjalta-
- että joku sabotoi Princeä ja Vainukoiraa.
Yrityksen johtajan lavastaminen murhasta-
- olisi tuhoisaa liiketoiminnalle, mutta se on kaukaa haettu.
Juuri siksi meidän on keskityttävä siihen-
-kuka olisi valmis sellaiseen.
Mainitsit eilen mahdollisen sabotoijan. Yrityksen nimeltä Radner Science.
- En ollut varma, kuulitko edes. - Kuulin ja mietin asiaa lähes koko yön.
Johtopäätökseni on, että olen samaa mieltä.
Luin sen johtajan Charles Hammondin omaelämäkerran.
Hän on juuri sellainen armoton yritysjohtaja-
-joka voisi olla näin moraaliton.
Lisäksi yritys kehittää laitetta, joka on Vainukoiran suora kilpailija.
Mutta Internetin tietojen mukaan se on noin vuoden jäljessä kilpailusta.
Onko kaikki hyvin? Vaikutat levottomalta.
Saatoin juoda kahvin tai kolme teen kanssa tänä aamuna.
Onko tämä vitsi?
Kaksi ihmistä on murhattu. Kolmas on lähellä tuhoa.
Tämä ei ole vitsailun paikka.
Myönnättekö, että tiedätte Hank Princestä ja murhista?
Tietenkin. Se kuuluu työhöni.
Koska olette hänen kilpailijansa.
En tiedä, millaisessa murhamysteerimaailmassa te elätte-
- mutta minun maailmassani ei tapeta kilpailijoita.
Meidän ei tarvitse, koska sille on aina ollut-
-varsin tehokas vaihtoehto.
- Mikä se mahtaa olla? - Heidän ostamisensa.
Minulla on kerros täynnä analyytikkoja, joiden tehtävä on ainoastaan-
- tarkkailla Princen firman kaltaisia uusia yrityksiä.
Tarkkailemme, odotamme ja laadimme tarjouksen. Ja kun pöly laskeutuu-
- jos laite on hyvä, maksamme hänelle yrityksestä hyvin.
Laitamme laitteen kylkeen oman yrityksemme nimen-
-ja minä olen mitä tyytyväisin.
- Käykö tämä teistä järkeen? - Ehdottomasti.
Pahoitteluni, että häiritsimme aamiaistanne. Olitte suureksi avuksi.
- Näytät siltä, että nukahdat. - Olen itse asiassa nousussa.
Tiedän, kenellä on suurin motiivi satuttaa Hank Princeä.
- Kenellä? - Hank Princellä.
Ylikomisario.
Selittäisittekö, miksi päämieheni ja Tellerin kuvat-
-on teipattu noihin tuoleihin?
Mitä tämä on?
Tapasimme Chuck Hammondin. Värikäs kaveri. Hän antoi meille tämän.
Se on Radner Sciencen analyysi yrityksenne arvosta.
Siinä on myös kaavio sen oletetusta arvonnoususta ajan myötä.
Jos Vainukoira on yhtä menestyksekäs-
-kuin Barry Grangerin tutkimus osoitti-
-teistä voi tulla hyvin varakas mies.
Ongelmanne oli se, että olette eroamassa.
Vaimonne asianajajat yrittivät selvittää, paljonko tienaisitte jatkossa-
- jotta he tietäisivät, paljonko teidän on maksettava.
Halusitte tulevaisuutenne katoavan, mutta vain väliaikaisesti.
Keksitte siistin suunnitelman.
Matkitte Adam Peeriä ja syytitte Grangeria tulosten vääristämisestä.
Sitten murhasitte hänet ja lavastitte sen itsemurhaksi.
Tapoitte miehen, joka voisi puolustaa työtään-
-ja vahvistitte petosepäilyt.
Kun avioero olisi selvä-
- ja yrityksenne olisi vaimonne ulottumattomissa-
- Barryn työn maine palautettaisiin.
Yrityksen arvo nousisi pilviin-
-ja saisitte pitää miljoonanne.
Yrityksenne arvo oli palaamassa liian nopeasti.
Ette vieläkään halunnut jakaa mitään vaimonne kanssa-
- joten turvauduitte varasuunnitelmaan ja tapoitte hänet.
Ymmärsitte, että eron takia olisitte väistämättä pääepäilty-
-joten keksitte toisen suunnitelman.
Lavastitte itsenne murhasta, jonka teitte.
Sanoimme teille hiljattain, että joku kenties sabotoi teitä.
Tartuitte ajatukseen.
Tapoitte vaimonne, koska uskoitte sen sopivan tapaukseemme.
Teidät lavasti joku, joka halusi tuhota teidät.
Unohdatte, että päämiehelläni on alibi molempien murhien ajalle.
Haastattelitte Sloan Telleriä ja taksinkuljettajaa itse.
Teller ei olisi ensimmäinen tyttöystävä-
- joka antaa miehelle alibin vaimonsa murhasta.
Taksinkuljettaja taas...
Tämä on kyseisestä taksista. Katsokaa sen läpi.
Kun haastattelimme häntä uudestaan-
- hän myönsi, että tuskin näki takapenkillä istunutta miestä.
Hän oli keskittynyt provokatiivisesti pukeutuneeseen Telleriin.
Kuten halusittekin.
Saimme etsintäluvan Tellerin asuntoon.
Hän vietti suurimman osan eilisestä nettideittailupalstalla-
- ja etsi miehiä, jotka sopivat teidän kuvaukseenne-
- ja jotka halusivat hänen kanssaan eilen treffeille.
Kun selvitimme sen, hän murtui nopeasti.
Bell.
Terve.
Joo, se oli minun.
Milloin?
Minulle kerrottiin-
- että Rose käveli Martenzin luo Euclid Avenuella-
-ja tyhjensi aseensa ilman varoitusta.
Muutama Martenzin ystävä vastasi tuleen.
Molemmat kuolivat paikan päällä.
Tunsitko hänet?
Olin kuullut hänestä.
Luulin, että juhlat olisivat sisällä.
Hei. En ollut varma, tulisitko.
En minäkään.
Jos olisin tiennyt, että juhlat ovat tällaiset-
-olisin ehkä ilmoittautunut aiemmin.
Käykö sinulle koskaan näin?
Melko lailla.
Tein kovasti töitä päästäkseni takaisin.
Oikeasti takaisin.
En ole tavoitellut mitään muuta yhtä kovasti koko elämässäni.
Kaikki odottavat minun olevan iloinen, mutta...
Niin. Työllä, jota teemme-
-on useimmiten hintansa.
En ehkä vain ole valmis menemään vielä sisälle.
Älä sitten mene.
Älä vielä.
Tuolla on kahvila.
Oliko tuo kutsu?
He ovat täällä vielä, kun olet valmis.